Here is a page extracted from Wikipedia that may contain CSS, HTML, and a lot of unformatted text.

Title: الصالڤادور
Content: الصالڤادور (ب الصبليونية: República de El Salvador) هي أصغر بلاد ف أمريكا لوسطانية و اللي عندها فيهم أكتر كتافة د السكان. تيحدها من لغرب و لجنوب لمحيط لهادي، من الشمال ݣواطيمالا، و من الشرق هوندوراس. لكلمة ديال الصالڤادور تاتعني بالصبليونية هاداك اللي كيعتق، و تسمّات بيها لبلاد من الصبليون اللي جاو لتمّا و عطاوها السمية ديال لمسيح عيسى.

سكنو بزاف د لحضارات ف لبلاصة اللي فيها الصالڤادور دابا، منهم اللينكا و لمايا. ف اللول د لقرن 16 دخلات لإمبراطورية الصبلونية ل ديك لأرض و حتلاتها. بقا هاد ليستيعمار تال لعام 1821، اللي ستاقلات فيه ديك لأرض و تدخّلات مع لأراضي د لإمبراطورية لميكسيكية، و ف 1823 مع لجمهورية لفيديرالية د أمريكا لوسطانية. ف 1841، ستاقلات لجمهورية د الصالڤادور و ولاّت بلاد عندها سيادة.

تيسكنو ف الصالڤادور تقريبا 6 د لمليون و نص د الناس، و لعاصمة ديالها هي سان سالڤادور. اللغة الرسمية د لبلاد هي الصبليونية، و لفلوس اللي تاتخدّم هي الدولار لميريكاني. كانت لعملة د لبلاد من 1892 هي لكولون الصالڤادوري، قبل ما تتبدّل للدولار ف 2001.

عيون لكلام 

 
ص
بلدان د أمريكا الشمالية